Baklidammen

Baklidammen er en dam i Bymarka i Trondheim kommune i Trøndelag. Dammen ligger rett vest for Theisendammen, mellom Fjellseterveien og Gamle Bynesveg. Baklidammen ligger på 197 moh og har en kapasitet på 425 000 m³. Denne ble anlagt i årene 1898 til 1900 i forbindelse med stadsingeniør Carl Adolf Dahls fornyelse av Trondheims vannforsyningsnett, og har utløp til Theisendammen på 153 moh via Baklibekken. Baklidammen ble påbygget i 1910–1911, og får i sin tur forsyning via blant andre Kobberdamsbekken fra Kobberdammen samt andre myrvann mer sentralt i Bymarka. I dag drives det blant annet med sportsfiske i Baklidammen.

 Referanser 

 Litteratur 


Kategori:Innsjøer i Trondheim
Kategori:Bymarka
Kategori:Drikkevannsreservoarer i Norge